jkorsvik/nowiki_second_scrape_merged huggingface dataset:
Urakami

Urakami (japansk: 浦上) var en by nord for Nagasaki som er blitt til en bydel i samme by. Den er oppkalt etter elven Urakami. Dette var det nøyaktige nullpunkt for atombombingen av Nagasaki den 9. august 1945. Her stod Urakami-katedralen, som en gang var Øst-Asias største katedral.I Urakami bodde de femten kristne som hadde gitt seg tilkjenne for den franske katolske prest Bernard Petitjean i 1865 i den da nybygde kirken i Ōura. De og deres forfedre over hundrevis av år hadde holdt fast ved sin tro siden de store forfølgelser rundt år 1600.Denne hendelsen i 1865 er blitt kalt «kristendommens gjenopplivelse i Japan». Men atombomben Fat Man i 1945 var et hardt slag for katolikkene: 8 000 av de 12 000 kristne i Japans mest katolske område omkom.Paul Takashi Nagai, som hjalp mange av atombombens ofre, fikk av mange overlevende tilnavnet den hellige av Urakami.


== Referanser ==
Kari Lamer

Kari Lamer (født 1953) er en norsk psykolog og barnehageforsker.
Hun er utdannet skolepsykolog (cand.paed) ved Universitetet i Oslo i 1984. Hun har arbeidet med forskning rettet mot små barn og barnehager, først i 10 år ved Institutt for Sosialforskning (i dag NOVA) og deretter 20 år som førsteamanuensis og FoU-koordinator på barnehagelærerutdanningen ved Høgskolen i Oslo og Akershus. Hun har ledet flere større forskningsprosjekter rettet mot forebygging av mobbing, problematferd og utvikling av barnas sosiale kompetanse i norske barnehager.
Hun har utgitt tre bøker om rammeprogrammet Du og jeg og vi to!: Du og jeg og vi to (1997) – Teoriboka: Om å fremme barns sosiale kompetanseutvikling, Håndboka: Et rammeprogram for å fremme barns sosiale kompetanse og Barneboka: Du og jeg og Truls og Trine.
I HiOA-rapporten Fra rammeprogram til handling (2006) beskrives forskningsresultatene som viser at Du og jeg og vi to! gir evidensbaserte effekter (Lamer, K. og Hauge, S). Rammeprogrammet er videreutviklet til en utviklingsmodell beskrevet i boken Dette vet vi om barnehagen: Sosial kompetanse (Lamer 2013, red. Nordahl, T. og O. Hansen).
Hun har også utviklet en skala for å vurdere barnehagebarns sosiale kompetanse: The Lamer Social Competence in Preschool scale (LSCIP). Det norske navnet for LSCIP er Lamers skala for sosial kompetanse.


== Referanser ==


== Eksterne lenker ==
Om Kari Lamer
Reinier Baas

Reinier Baas (født 1985 i Hilversum, Nederland) er en nederlandsk jazzmusiker (gitar) og komponist.


== Biografi ==
Baas studerte ved Manhattan School of Music i New York med Dave Liebman og Phil Markowitz, og i 2010 tok han Master eksamen på Conservatorium van Amsterdam.
I 2010 grunnla bandet The More Socially Relevant Jazz Music Ensemble med saksofonisten Ben van Gelder og Maarten Hogenhuis, bassist Sean Fasciani og trommeslager Mark Schilders, som i følge De Volkskrant i 2012, ble beskrevet som "det hippeste og mest spennende Jazzband i Nederland". Han spilte på North Sea Jazz Festival, så vel som på andre Festivaler i Nederland. Videre, turnerte han med Kvartetten til Ben Bryden i Storbritannia, med Bright Noise i Belgia, og med Ramón Valle i Sør-Amerika. I tillegg spilte han med Mona Lisa Overdrive, og som gjestesolist med den nederlandske Ungdomsjazzorkester og den New Rotterdam Jazz Orchestra . I 2015 ledet han for første gang sin jazzopera Discombobulatrix på North Sea Jazz Festival.
Baas underviser på Codarts Conservatory i Rotterdam.


== Priser og utmerkelser ==
Baas mottok 2010 Deloitte Jazz Award. I 2013, vant han med albumet Mostly Improvised Instrumental Indie Music Edison Jazz Nationaal; i 2016, vant han også denne prisen med albumet Discombobulatrix og ble vel anerkjent med denne prisen. I 2017, han var Komponist-in-Residence i Sør-Tyrol jazz festival i Alto Adige.


== Diskografi ==
More Socially Relevant Jazz Music (2011)
Mostly Improvised Instrumental Indie Music (2012)
Ronald Kool, Michel van Schie, Linda Bloemhard, Martijn Vink, Reinier Baas Grooves from the Cloud (2013)
Smooth Jazz Apocalypse (2014)
Reinier Baas vs. Princess Discombobulatrix: A Mostly Instrumental Opera (2016, med Natanael Ramos García, Ben van Gelder, David Kweksilber, Joris Roelofs, Nora Fischer, Clemens van of the fairies, Martijn Vink og andre)


== Referanser ==


== Eksterne lenker ==
(en) Offisielt nettsted 
(en) Reinier Baas på Discogs 
(en) Reinier Baas på MusicBrainz 
(en) Reinier Baas på SoundCloud 
(nl) Oppføring Muziek Encyclopedie
(de) Intervju (Jazz Avis)
Romuald Traugutt

Romuald Traugutt (født 16. januar 1826, død 5. august 1864) var en polsk general og krigshelt fra Krimkrigen. Han er mest kjent fordi han overtok rollen som først utenriksminister, og så diktator i den opprørske polske regjering i 1863-64.
Traugutt opererte med psevdonym, og bare 26 mennesker kjente hans identitet. Imidlertid ble en revolusjonær polakk torturert til han innrømmet alt han visste, da at Traugutt kunne kjennes igjen vet at han var av middels høyde, et stort hode, svartsmusket utseende, mørkt hår, stort, svart kinnkjegg og et lite skjegg og ordinære hvite briller. Traugutt ble arrestert 10. april og henrettet 5. august 1864.


== Referanser ==
Décastar 2014

Décastar 2014 ble arrangert 20. og 21. september 2014. Décastar er et internasjonalt, årlig mangekampmesterskap i Talence i Frankrike, som inngår i IAAF Combined Events Challenge. 
Det konkurreres i tikamp for menn og sjukamp for kvinner. 

I tillegg deltok Gaël Quérin, Pieter Braun, Kevin Mayer og Benjamin Compaoré, men disse fullførte ikke tikampen. 

I tillegg deltok Antoinette Nana Djimou, Yorgelis Rodríguez og Karolina Tymińska, men disse fullførte ikke sjukampen. 


== Kilder ==
Resultater menn
Resultater kvinner
Sjokkgranat

Sjokkgranat er en ikke-dødelig eksplosiv granat lagd for å desorientere fienden. Den er konstruert for å gi fra seg et blendende lys og et intenst høyt smell på mer enn 170 desibel uten å gi permanent skade. Den ble først brukt av British Army's SAS i de sene 1970-årene.Lysglimtet som produseres aktiverer øyeblikkelig alle fotoreseptorcellene i øyet, og gjør det umulig å se noe på ca. fem sekunder, frem til øyet gjenoppretter seg til sin normale, ustimulerte tilstand. Et etterbilde vil også være synlig for en betraktelig tid, noe som svekker offerets evne til å sikte med presisjon. Meningen med det høye smellet er å skape midlertidig hørselstap, og forstyrrer også væsken i øret, noe som skaper tap av balanse.
Varmen som skapes kan antenne brannfarlige materialer slik som drivstoff. Brannene som inntraff under beleiringen av den iranske ambassaden i London var forårsaket av sjokkgranater.


== Referanser ==
Toppserien 2018

Toppserien 2018 var den 32. sesongen av den øverste divisjon for norsk kvinnefotball. Ligaen startet 24. mars 2018. 


== Tabell ==
Røa ble trukket ett poeng for klubblisensbrudd mot finansiell handlingsplan.[1]


== Lagene ==


== Hovedtrenere ==


=== Trenerbytter ===


== Statistikk ==


=== Målscorere ===


=== Utmerkelser ===


== Referanser ==


== Eksterne lenker ==
Offisielt nettsted
Andronikos III Megas Komnenos

Andronikos III Megas Komnenos (gresk: Ανδρόνικος Γ΄ Μέγας Κομνηνός), død 8. januar 1332 var keiser i Trapezunt-riket (Trebizond) fra 1330 til 1332. Trapezunt-riket ble grunnlagt i 1204 i kjølvannet av at korsfarerne i Det fjerde korstog okkuperte Konstantinopel. En gren av den bysantinske keiserfamilien som etter hvert kalte seg «Megas Komnenos» flyktet til Georgia og med deres hjelp etablerte de sitt keiserrike på sydkysten av Svartehavet. Andre i keiserfamilien opprettet på omtrent samme tid Keiserriket Nikea som også hevdet å være den rette arvtakeren til Østromerriket.
Han var eldste sønn av tidligere keiser Alexios II Megas Komnenos og hans kone Djiadjak Jaqeli av Samcke fra det georgiske Kongedømmet Iberia. I henhold til den samtidige kronikøren Mikael Panaretos regjerte Andronikos i 15 måneder, noe som indikerer at det var et interregnum på fem måneder fra hans fars død i mai til oktober 1330.Noe av det første Andronikos gjennomførte som keiser var å ta livet av sine to yngre brødre Georgios Azachoutlou og Mikael Achpougas. Den tredje broren, Basileios Megas Komnenos, oppholdt seg hos sin onkel i Konstantinopel og unnslapp.Andronikos døde av byllepest (som sin far Alexios II) 8. januar 1332 og ble etterfulgt av sin mindreårige sønn Manuel II Megas Komnenos. Hans regjeringstid ble imidlertid kort, allerede etter åtte måneder kom Andronikos’ yngre bror Basileios tilbake til Trapezunt. Manuel ble avsatt og fengslet, og Basileios overtok makten fram til 1340.


== Referanser ==
Euetheola humilis

Euetheola humilis er en bille som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae).


== Utseende ==
En middelsstor, oval, blankt svart hornbille, hannene uten horn på hodet. Oversiden er hvelvet, pronotum nokså fint og sparsomt punktert, dekkvingene med punkter som i alle fall delvis danner punktrader.
Beina er korte og kraftige, særlig leggene noe utvidete, for-leggen med tre brede tenner.


== Levevis ==
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter. Arten har blitt et problem i det sørlige USA der den gjør skade på mais.


== Utbredelse ==
Arten er utbredt i Amerika, fra Argentina i sør mot nord til det sørligste USA.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini Mulsant, 1842
Slekten Euetheola Bates, 1888
Euetheola humilis (Burmeister, 1847)


== Kilder ==
Dynastidae du monde- sjekkliste over artene
Generic Guide to New World Scarab Beetles - Eutheola [1]


== Eksterne lenker ==
(en) Euetheola humilis i Encyclopedia of Life 
(en) Euetheola humilis i Global Biodiversity Information Facility 
(en) Euetheola humilis hos ITIS 
(en) Euetheola humilis hos NCBI 
Euetheola humilis – detaljert informasjon på Wikispecies 
Bilder av Eutheola humilis
Reidar Marmøy

Reidar Marmøy (født 11. november 1926, 22. desember 2018) var en norsk rektor og cand.philol, bosatt i Grimstad. Han sto for bind 4 i Aschehougs historieverk Vårt folks historie.Marmøy mottok i 2014 Kongens fortjenstmedalje for «sin store innsats som lektor/rektor gjennom en årrekke, med en rekke tillitsverv og offentlige verv, sine faglitterære arbeider og ikke minst for sitt aktive samfunnsengasjement og sitt vesentlige bidrag til formidling av lokalhistorie.»


== Referanser ==
Atlas-kvartalet

Kvarteret Atlas er et kvartal i Gamla stan i Stockholm. Kvartalet er omgitt av Kåkbrinken i nord, Skomakargatan i øst, Prästgatan i vest og Tyska brinken i sør.  Kvartalet består av åtte eiendommer.


== Navnet ==

Nesten samtlige kvartalsnavn i Gamla stan kom til på siste del av 1600-tallet og er oppkalt etter begrep (fremst guder) fra den greske og romerske mytologien. ”Atlas” var i den greske mytologien en av titanene, forgjengerne til de greske gudene. Som straff for sin kamp mot de nye gudene måtte han bære hele himmelhvelvet på sine skuldre.


== Kvartalet ==
Det langsmala kvartalet ligger like sør for Stortorget og strekker seg derfra helt ned til Tyska kyrkan. Allerede på Alfred Rudolf Lundgrens kart fra 1885 hadde kvartalet åtte eiendommer med samme inndeling som i dag. Eiendommen Atlas 2 ligger lengst nord og har sin grønne gavlfasade mot Stortorget. Bygningen kalles for ”Runesteinshuset” på grunn av den runesteinen (Upplands runinskrifter 53) som har blitt murt inn i hjørnet Kåkbrinken / Prästgatan. Som hjørnebeskyttelse er det brukt et gammelt avlagt kanonløp. 
I kvartalets sørlige del, på eiendommen Atlas 8, åpnet i 1605 vertshuset Løven, som ble ødelagt ved storbrannen i Stockholm 1625. Huset og vertshuset ble gjenoppført i 1636. I begynnelsen av 1700-tallet ble Løven drevet av vinskjenken og kjellermesteren Valentin Sabbath. Han gav navn til området Sabbatsberg der han hadde en malmgård. På slutten av 1800-tallet lå her vertshuset med forskjellige navn som Tyska Lejonet, Förgyldte Lejonet og Vulgo Lejonet. Eiendommen ble renovert i 2001–2003 og rommer nå et galleri i underetasjen, kontor i første etasje og forøvrig leiligheter.


== Se også ==
Liste over kvartaler i Gamla stan


== Kilder ==
Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Hugo Gebers förlag. s. 13. ISBN 91-20-06252-4. Libris: 7219146.  
Kv Atlas NO 8 Opprustning av eiendom fra 1600-tallet i Gamla Stan.


== Eksterne lenker ==
(en) Kvarteret Atlas – kategori av bilder, video eller lyd på Commons 

(sv) Stockholmskällan har multimedia som gjelder Atlas-kvartalet
Kirkeskytingen i Sutherland Springs

Kirkeskytingen i Sutherland Springs var et massedrap som fant sted 5. november 2017 i First Baptist Church i Sutherland Springs i Wilson County sør i Texas. 26 mennesker ble skutt og drept da en mann tok seg inn under en gudstjeneste hvor det var omtrent 50 deltakere. Etter en kort biljakt ble gjerningsmannen drept, men det er uklart om han tok sitt eget liv eller ble skutt av politiet.Gjerningspersonen var Devin Patrick Kelley, 26 år gammel.Rundt 20 personer ble skadet. Ekstra styrker fra FBI i San Antonio deltok i etterforskningen.Det har også tidligere vært masseskytinger ved religiøse steder i USA: ved kirkemassakren i Charleston i 2015 døde ni mennesker. Tidligere var det en masseskyting i et buddhisttempel i Waddell i Arizona (1991).


== Reaksjoner ==
USAs president Donald J. Trump ba på Twitter Gud være med menneskene i Sutherland Springs. Han var i Japan da angrepet skjedde. Visepresident Mike Pence skrev på Twitter at han sendte sine tanker til ofrene og deres familier.Guvernøren i Texas, Greg Abbott, skrev på sin Twitter-konto at «våre bønner går til alle dem som er rammet av denne onde handlingen».


== Referanser ==
Heteroligus

Heteroligus er en slekt av biller som hører til gruppen hornbiller i familien skarabider (Scarabaeidae).


== Utseende ==
Middelsstore, bredt ovale, halvmatte til blanke, rødbrune til svarte hornbiller. Artene har ikke horn på hodet eller uthulinger på pronotum, men det kan være en liten knøl foran på pronotum. Dekkvingene er hvelvede med fine punktrader.


== Levevis ==
Larvene lever i jorda.


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini
Slekten Heteroligus Kolbe, 1900
Heteroligus appius (Burmeister, 1847)
Heteroligus bianoensis Burgeon, 1947
Heteroligus brevis (Quedenfeldt, 1888)
Heteroligus fulvopilosus Prell, 1914
Heteroligus geotrupinus (Quedenfeldt, 1884)
Heteroligus meles (Billberg, 1815)
Heteroligus minor Burgeon, 1947
Heteroligus miser Arrow, 1941
Heteroligus pentodontinus (Kolbe, 1905)
Heteroligus peringueyi Arrow, 1911
Heteroligus planifrons Prell, 1914
Heteroligus rojkoffi Dupuis, 2010
Heteroligus sebastiani Endrödi, 1963
Heteroligus truncaticeps (Fairmaire, 1887)
Heteroligus vagabundus (Arrow, 1914)


== Kilder ==
Dynastidae du monde- sjekkliste over artene


== Eksterne lenker ==
(en) Heteroligus i Encyclopedia of Life 
(en) Heteroligus i Global Biodiversity Information Facility 
Heteroligus – detaljert informasjon på Wikispecies 
(en) Pentodontini – kategori av bilder, video eller lyd på Commons
Paradise-dokumentene

Paradise-dokumentene er en dokumentlekkasje på 13,4 millioner dokumenter om offshore-investeringer som ble kjent og offentliggjort i 2017. Dokumentene var lekket fra advokatfirmaet Appleby, formuesforvalteren Asiaciti Trust og 19 andre selskapsregistre.Noen av personene som er navngitt i lekkasjen er Wilbur Ross, handelsminister i Donald Trumps regjering; Stephen Bronfman, rådgiver for Canadas statsminister Justin Trudeau; Elizabeth II av Storbritannia og tidligere borgermester i Barcelona Xavier Trias. 1000 nordmenn er omtalt i dokumentene.Den tyske avisen Süddeutsche Zeitung fikk først tak i dokumentene, og delte dem videre med snaut 100 andre aviser gjennom ICIJ, et internasjonalt nettverk for gravende journalistikk. Det var også Süddeutsche Zeitung som først fikk tak i Panama-dokumentene, en dokumentlekkasje i april 2016 om personer som hadde plassert formuer i «skatteparadiser».
I Norge var det Aftenposten som tok del i det internasjonale samarbeidet. Avisen avslørte blant annet hvordan over 100 millioner kroner i offentlige midler var forsvunnet i selskapsnettverket til en Interpol-etterlyst forretningsmann. og at et vikarbyrå som hadde de fleste inntektene fra norske kommuner hadde pengespor som førte til Malta. Ifølge Aftenposten er det over 1000 norske navn som kan knyttes til dokumentene i Paradise-lekkasjen.ICIJ og de internasjonale partnere har mottatt flere priser for arbeidet med Paradise-dokumentene.


== Navngitte firmaer ==
Facebook, Apple, Microsoft, EBay, Glencore, Uber, Nike, Walmart, Allianz, Siemens, McDonald’s og Yahoo! er blant bedriftene som eier andeler i offshoreindustri ifølge dokumentene. Det norske «Oljefondet» eier tre prosent av Glencore, som knyttes til korrupsjon i Kongo. Investeringen var fondets mest lønnsomme etter Shell i 2016.Ifølge avisen The Express Tribune har «Apple, Nike og Facebook spart flere milliarder dollar ved å bruke offshorebedrifter».


== Se også ==
Panama-dokumentene
Center for Public Integrity


== Referanser ==
Gorditus

Gorditus er en slekt av biller som hører til gruppen hornbiller i familien skarabider (Scarabaeidae). Slekten omfatter bare én kjent art.


== Utseende ==
En ganske stor (ca. 30 millimeter), blank, kort, bred og høyt hvelvet, rødbrun hornbille. Hannen har ikke noe horn på hodet eller noen grop på pronotum, som er grovt og ganske tett punktert. Dekkvingene er ganske høyt hvelvede, med utuydelieg punktrader. Undersiden er nesten naken.


== Levevis ==
Biller i gruppen Pentodontini lever stort sett i forholdsvis tørre biotoper, som steppe og ørkener.


== Utbredelse ==
Arten er beskrevet fra Cuba.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini Mulsant, 1842
Slekten Gorditus Ratcliffe, 2010
Gorditus rotundus Ratcliffe, 2010


== Kilder ==
Ratcliffe, B.C. 2010. Gorditus rotundus, a new genus and species of Pentodontini from Cuba (Coleoptera: Scarabaeidae: Dynastinae). Zootaxa 2683: 56–60. [1]
Dynastidae du monde- sjekkliste over artene


== Eksterne lenker ==
Bilde av arten
(en) Gorditus i Global Biodiversity Information Facility 
Gorditus rotundus – detaljert informasjon på Wikispecies
Caroline Mathilde av Slesvig-Holsten-Sønderborg-Augustenborg

Victoria Friederike Auguste Marie Caroline Mathilde (født 25. januar 1860, død 20. februar 1932) var en prinsesse av Augustenborg og hertuginne av Glücksborg fra 1885 til 1934. 
Caroline Mathilde var nesteldste datter av hertug Frederik Christian August av Slesvig-Holsten-Sønderborg-Augustenborg i hans ekteskap med Adelheid av Hohenlohe-Langenburg. Hennes eldre søster Auguste Viktoria, var tysk keiserinne og dronning av Preussen i sitt ekteskap med Vilhelm II. 
Den 19. mars 1885 giftet Caroline Mathilde seg med Frederik Ferdinand av Slesvig-Holsten-Sønderborg-Glücksborg, de fikk seks barn sammen. Hun døde den 20. februar 1932, og ble begravet på familiekirkegården ved Louisenlund i Gyby.


== Referanser ==
Quatuor concertant

Quatuor concertant er en betegnelse som, spesielt i Frankrike, ble brukt om en komposisjon for fire soloinstrumenter, til vanlig to fioliner, bratsj og cello, dvs. en strykekvartettbesetning. I blant ble førstefiolinen erstattet med fløyte, obo eller klarinett.
Komposisjoner ble opprinnelig påført betegnelsen quatuor concertant for å markere at alle de fire instrumentene var essensielle for det musikalske forløpet, men utgiverne brukte snart betegnelsen temmelig løst også om andre komposisjoner for fire strykere. Fra rundt 1770 til 1800 ble det i Paris markedsført flere tusen komposisjoner som var påført betegnelsen. Anslagsvis 200 ulike komponister var representert.  Antallet falt betydelig i tiårene etter århundreskiftet.
Quatuors concertants er vanligvis tosatsige, sjeldnere tresatsige. For de tosatsige verkene er førstesatsen vanligvis en allegro, mens andresatsen gjerne er en rondo eller en variasjonsats. For tresatsige stykker etterfølges førstesatsens allegro vanligvis av en langsommere sats, med en hurtig allegro eller en presto som finalesats. Karakteristisk er at de ulike stemmene skifter på å ha soloen, iblant tar også celloen føringen. Melodiene er fengende og ikke sjelden operalignende, preget av stor innfallsrikdom hva gjelder harmoniske, rytmiske og melodiske detaljer.
En variant kalt Quatuor d'airs connus («kvartett med kjente sanger») består av variasjonsatser basert på populære melodier, folkesanger og opera-arier.
Det er tydelige paralleller mellom quatuor concertant og Sinfonia concertante, en sjanger som ble dyrket i Paris på samme tid. Derimot må ikke quatuor concertant blandes sammen med quatuor brillant, en form som oppsto rundt 1800 og som karakteriseres av at tre stemmer ledsager en dominerende førstefiolin.


== Viktige parisiske komponister av strykekvartetter i perioden 1770 til 1789 ==


== Kilder ==
Janet Muriel Levy: Quatuor concertant, ouk.edu.tw


== Litteratur ==
Friedhelm Krummacher: Das Streichquartett, bind. 1: Von Haydn bis Schubert (Handbuch der musikalischen Gattungen 6,1), 2001, s. 191–222.
Dieter Lutz Trimpert: Die Quatuors concertants von Giuseppe Cambini, Schneider: Tutzing 1967.
Janet Muriel Levy: The Quatuor concertant in Paris in the Later Half of the Eighteenth Century, avhandling Stanford 1971.
Maitresse

Maitresse (av fransk maîtresse, egentlig «herskerinne») er en historisk benevnelse på en elskerinne til en fyrstelig eller på annet vis fremstående person, spesifikt en elskerinne med en offisiell eller halvoffisiell status.


== Franske maitresser ==
I Frankrike hadde de kongelige elskerinnene, som levde åpne ved hoffet, den halvoffisielle tittelen maîtresse siden Agnes Sorel på 1400-tallet frem til den franske revolusjon. En av de mest kjente maitressene var Marie Antoinette Poisson som ble introdusert for Ludvig XV av Frankrike ved et maskeradeball i 1745 og fikk tittelen markise de Pompadour. Madame de Pompadour ble også stildannende för rokokkoen i Frankrike.Frankrike var på 1600-tallet og 1700-tallet et absolutt monarki med økende luksusforbruk, en adel som fremhevet sine privilegier og forsøkte å utmerke seg fra den voksende borgerklassen. Madame du Barry var født utenfor ekteskap og sjokkerte hoffet ved å bryte de strikte klassegrenser da hun etterfulgte Madame de Pompadour som kongelig maitresse. Hun fortsatte Madame de Pompadours overdådige og kostbare levnet, men hun ble ikke likt av Marie Antoinette og ble forvist fra hoffet etter Ludvig XVs død. Under revolusjonen ble Madame du Barry mistenkt for å smugle juveler og støtte franske rojalister i England. Hun ble fengslet og anklaget för kontrarevolsjonær virksomhet og «sløsing med folkets penger» i sin tid som maitresse, og hun ble avrettet med giljotin i 1793. Hun er blitt kalt Europas siste maitresse. På attenhundretallet begynte kongene å hemmeligholde sine utenomekteskapelige forhold.


== Noen maitresser ==
Françoise Louise de La Baume Le Blanc de La Vallière, maitresse til Ludvig XIV av Frankrike
Françoise d'Aubigné de Maintenon, maitresse til Ludvig XIV av Frankrike
Françoise Athénaïs de Rochechouart de Montespan, maitresse tll Ludvig XIV av Frankrike
Jeanne du Barry, maitresse til Ludvig XV av Frankrike
Diane de Poitiers, maitresse til Henrik II av Frankrike
Gabrielle d'Estrées, maitresse til Henrik IV av Frankrike
Jeanne Antoinette Poisson Pompadour, maitresse til Ludvig XV av Frankrike
Agnès Sorel, maitresse til Karl VII av Frankrike
Hedvig Taube, maitresse til Fredrik I av Sverige
Marie Touchet, maitresse til Karl IX av Frankrike
Lillie Langtry, maitresse til prinsen av Wales, den senere Edvard VII av Storbritannia
Sophie Hagman, maitresse til Fredrik Adolf av Sverige


== Referanser ==